**Építési és Közlekedési Minisztérium**

**1054 Budapest,**

Alkotmány utca 5.

**Dr. Lázár János Úr**

miniszter

kapcsolat@lazarjanos.hu

2025. február **14.**

Tárgy: 280/2024. (IX. 30.) Korm. rendelet (TÉKA) – módosító javaslatok

**Tisztelt Miniszter Úr!**

A 2025. január 02. napjától hatályos, a településrendezési és építési követelmények alapszabályzatáról szóló 280/2024. (09.30.) Korm. rendelettel (TÉKA) kapcsolatban az alábbi módosító javaslatokkal és kéréssel fordulok Önhöz, mint érintett szakmagyakorló.

Javaslatok indoklással – kivonat a TÉKA előírásaiból.

**71. ÉGÉSTERMÉK ELVEZETÉSE**

*Indoklás: Ebben a szóhasználatban a fejezet előírásai egységesen vonatkoznak a tüzelőberendezés részeként tanúsított, annak égéstermékét elvezető részegységére - (EU) 2016/426 európai parlamenti és tanácsi rendelet (GAR: gas appliances regulation = gázkészülékek rendelet), amely közvetlenül alkalmazandó az EU-s tagállamokban, 2. cikk 2. -, és a tüzelőberendezés tanúsított típusától függő „égéstermék-elvezetőre”(Kstv. 1. § 2.), mint az Építési termék rendelet hatálya alatt szabályozott, szükséges tartozékára, mint építési termékre - 305/2011/EU európai parlamenti és tanácsi rendelet 2. cikk 1. - is. Az égéstermék „nem tudja”, hogy mi miatt van más elnevezése (része, tartozéka) a műszaki megoldásnak, „de tudja és betartja a fizika törvényszerűségeit”.*

**92. §** (2) A szilárd, cseppfolyós és légnemű energiatermelő anyagok égéstermékeinek elvezetését úgy kell tervezni és létesíteni, hogy az a keletkezett égésterméket biztonságosan, az emberi életet nem veszélyeztető, és az egészséget nem károsító módon vezesse ki a tető fölé – a (3) bekezdésében foglaltak kivételével – a szabadba.

*Indoklás: Új építmény, építményrész esetére jelentsen tiltást, meglévő építmény, építményrész vonatkozásában a helyszíni adottságok mérlegelése alapján a műszaki-biztonsági előírások és költségek mérlegelésével szülessen döntés.*

**92. §** (3) Meglévő építmény, építményrész esetén a gázfogyasztó készülék égéstermékének oldalfali kivezetése más, optimális műszaki megoldás hiányában megengedett, ha az megfelel a vonatkozó jogszabályban előírt műszaki biztonsági követelményeknek.

*Indoklás: Ebben a megfogalmazásban vonatkozik a gázfogyasztó készülékek égéstermékét elvezető, a Gázkészülék rendelet - (EU) 2016/426 európai parlamenti és tanácsi rendelet (GAR: gas appliances regulation = gázkészülékek rendelet), amely közvetlenül alkalmazandó az EU-s tagállamokban - hatálya alatt azok részeként tanúsított részegységeire (GAR 2. cikk 2.), és a Kstv. 1. § 2. alá tartozó, az Építési termék rendelet - 305/2011/EU európai parlamenti és tanácsi rendelet - hatálya alatt szabályozott „égéstermék-elvezetőre”, mint a gázfogyasztó készülék rendeltetésszerű és biztonságos üzeméhez annak tanúsított típusától függő, nem minden esetben szükséges tartozékára is.*

**109. §** (1) Homlokzati égéstermék-kivezetést létesíteni – a 92. § (2) bekezdésben foglalt kivétellel – új építmény, építményrész homlokzatán nem lehet.

*Indoklás: Így van összhangban a 92. § (3) bekezdésében foglaltakkal. Új építményre, építményrészre vonatkozik.*

*Törlése javasolt. Nincs összhangban az* ***1113/2019. (III. 13.) Korm. határozatban*** *foglaltakkal.*

**A megadott és átvett paramétereket az OTÉK 2009. 09. 12. napjától, 17 éve változatlanul tartalmazza, figyelmen kívül hagyva a már korábban hatályos és az időközben hatályba lépett, a tagállamokban kötelezően alkalmazandó EU rendeletek és a hazai jogszabályok rendelkezéseit.**

1. Az éghető gázok tartályban történő forgalmazásában és vezetéken történő értékesítésére alkalmazott felhasználói berendezések tervezésének, kivitelezésének, üzemeltetésének, átalakításának, javításának és megszüntetésének műszaki biztonsági követelményeit a földgázellátásról szóló **2008. évi XL. törvény** 133. § (2) bekezdés 3. és 4. pontjában kapott felhatalmazás alapján **a 3/2020. (I. 13.) ITM rendeletben**,
2. a műszaki-biztonsági hatósági felügyeletet a 2008. évi XL. törvény 132. § 56. pontjában kapott felhatalmazás alapján közzétett **1/2020. (I. 13.) Korm. rendeletben** **foglaltakat,**
3. az **1995. évi XXVIII. törvény** 6. § (2) alapján fent meghivatkozott műszaki tartalmú jogszabályban meghivatkozott nemzeti szabványban adott paramétereket (mind a teljesítmény, mind a távolságok vonatkozásában), **amelyektől a tervező egyenértékű műszaki biztonsági szint igazolása mellett eltérhet, továbbá**
4. figyelmen kívül hagyja továbbá a **813/2013/EU rendelete** (2013. augusztus 2.) a 2009/125/EK európai parlamenti és tanácsi irányelvnek a helyiségfűtő berendezések és a kombinált fűtőberendezések környezettudatos tervezésére vonatkozó követelmények tekintetében történő végrehajtásáról és
5. **a 814/2013/EU rendelete** (2013. augusztus 2.) a 2009/125/EK európai parlamenti és tanácsi irányelvnek a vízmelegítők és a melegvíz-tároló tartályok környezettudatos tervezésére vonatkozó követelmények tekintetében történő végrehajtásáról jogszabályok rendelkezéseit, továbbá
6. az energiával kapcsolatos termékek környezetbarát tervezési kötelezettségeinek előírásáról, valamint forgalomba hozatalának és megfelelőségértékelésének általános feltételeiről szóló **65/2011. (IV. 15.) Korm. rendeletben** – hatályos 7 éve –

foglaltakat.

**Tisztelt Miniszter Úr!**

A javasolt módosítások életszerű, költségkímélő és alkalmazható megoldásokat adnak kizáró, illetve korlátozó lehetőségekkel. Meglévő építményeknél, építményrészeknél napi problémát jelentett és jelentenek továbbra is a korábbi (OTÉK), és a hatályba lépett, érdemi, a gyakorlatban alkalmazható módosítást, pontosítást továbbra sem tartalmazó, időközben hatályba lépett vonatkozó EU rendeletek és határterületi jogszabályok rendelkezéseit figyelmen kívül hagyó TÉKA rendelet előírásai.

Megjegyzem, hogy a jogszabályokban használt fogalmak, definíciói hiányosak, egyes esetekben értelmezhetetlenek, ráadásul az Alaptörvény sem teszi lehetővé a jogszabályok értelemzését. Továbbra is indokolatlanul növeli a fogyasztók anyagi terheit, ezzel mintegy 800.000,- Ft-al, van ahol 1.000.000,- Ft-nál is nagyobb költséggel is növelve egyetlen készülékcsere költségeit.

Kérem fenti módosító javaslataim szíves figyelembe vételét, és várom megtisztelő válaszát.

Kelt. 2025.02.14.

**Név:**

regisztrál gázszerelő,

Gázigazolvány szám: G/

feljogosított gázszerelő *[1/2020. (I. 13.) Korm. rendelet 7. §]*

Telefonszám:

E-mail:

csatolni Gulyás Gergely miniszter Úrnak: **erkezok@me.gov.hu**